ສຫລ ສະແດງ ຄວາມດີໃຈ ນຳແມ່ຍິງ ຊູດານ ທີ່ຖືກປ່ອຍ ໃຫ້ເປັນ ອິດສະຫຼະ (ວີດີໂອ)
ທຳນຽບຂາວກ່າວວ່າ ຕົນຍິນດີ ທີ່ແມ່ຍິງຊູດານ ຊຶ່ງໄດ້ຖືກຕັດສິນ ປະຫານຊີວິດ ຍ້ອນສາສະໜານັ້ນ ເວລານີ້ ປອດໄພແລ້ວ ແລະພວມເດີນທາງ ມາສະຫະລັດ.
ທຳນຽບຂາວກ່າວວ່າ ຕົນມີຄວາມປິຕິຍິນດີ ທີ່ແມ່ຍິງຊູດານ ຊຶ່ງໄດ້ ຖືກຕັດສິນປະຫານຊີວິດຍ້ອນບໍ່ຍອມປະສາສະໜາຄຣິສຕຽນຂອງ ນາງນັ້ນ ໃນເວລານີ້ ມີຄວາມປອດໄພ ແລະກໍເປັນອິດສະຫຼະແລ້ວ ແລະກໍກຳລັງເດີນທາງ ມາຍັງສະຫະລັດ ນາງ Mariam Yahya Ibrahim ໄດ້ເດີນທາງໄປເຖິງໂຣມໃນວັນ ພະຫັດວານນີ້ ພ້ອມດ້ວຍສາມີຂອງນາງ ຊຶ່ງເປັນຄົນອາເມຣິກັນ ແລະລູກນ້ອຍຂອງພວກເຂົາເຈົ້າສອງຄົນ ຮວມທັງລູກສາວທີ່ຍັງ ເປັນທາລົກຊຶ່ງໄດ້ເກີດໃນຂະນະທີ່ນາງຕິດຄຸກຢູ່ນັ້ນ ທີ່ວາຕິກັນ ນາງໄດ້ພົບພໍ້ ກັບພະສັນຕະປະປາ Francis ທີ່ຊົງໄດ້ ກ່າວ ຂອບອົກຂອບໃຈນາງ ຍ້ອນການມີຄວາມເຊື່ອ ແລະຄວາມ ກ້າຫານຂອງນາງ ທ່ານນາງ Susan Rice ທີີ່ປຶກສາ ທາງດ້ານຄວາມໝັ້ນຄົງແຫ່ງ ຊາດ ຂອງສະຫະລັດ ກ່າວວ່າ ສະຫະລັດ ຈະໄດ້ຮັບຄວາມເຂັ້ມ ແຂງຂຶ້ນຕື່ມຈາກຕົວຢ່າງຂອງນາງ Ibrahim ເວລາ ໃຫ້ການສະ ໜັບສະໜຸນຕໍ່ພວກທີ່ຖືກປະຕິເສດບໍ່ໃຫ້ມີສິດເສລີພາບໃນການ ເຊື່ອຖືສາສະໜາ ຜູ້ພິພາກສາຄົນນຶ່ງຂອງຊູດານໄດ້ຕັດສິນປະຫານຊີວິດນາງໃນເດືອນພຶດສະພາຜ່ານມາ ຍ້ອນນາງໄດ້ປະຕິເສດບໍ່ຍອມປະສາສະໜາຄຣິສຕຽນຂອງນາງ ພາຍໃຕ້ກົດໝາຍຂອງ ຊູດານແລ້ວ ເດັກນ້ອຍທີ່ເປັນຜູ້ຊາຍມຸສລິມແມ່ນຖືວ່າເປັນມຸສລິມ ນາງ Ibrahim ໄດ້ຖືກ ລ້ຽງດູໂດຍແມ່ທີ່ນັບຖືສາສະໜາຄຣິສຕ໌ ສານໄດ້ຕັດສິນຍົກເລີກໂທດປະຫານຊີວິດ ໃນເດືອນແລ້ວນີ້ ແລະຄອບຄົວຂອງນາງໄດ້ ເຂົ້າໄປລີ້ໄພຢູ່ໃນສະຖານທູດສະຫະລັດ ທີ່ນະຄອນຫຼວງຄາທູມ